APSTIPRINĀTS

ar Iepirkuma komisijas 2015.gada 2.jūnija sēdes lēmumu.

 Komisijas sēdes protokols Nr.l

**RĪGAS TEHNISKĀS UNIVERSITĀTES**

ATKLĀTA KONKURSA

**„Aizdevuma nodrošinājums”**

ID: **RTU – 2015/85**

NOLIKUMS

Rīga, 2015

1. **Vispārīgā informācija**
	1. **Iepirkuma identifikācijas numurs:** RTU – 2015/85
	2. **Pasūtītājs**

**Rīgas Tehniskā universitāte** (turpmāk– RTU)

Kaļķu iela 1, Rīga, LV-1658

Reģ. Nr. 3341000709

PVN Nr. LV90000068977

Tālrunis: + 37167089333, Fakss: + 37167089302

Mājas lapa: [www.rtu.lv](http://www.rtu.lv)

* 1. **Konkurss -** Atklāts konkurss „Aizdevuma nodrošinājums”.
	2. **Pretendents** ir piegādātājs, kurš iesniedzis piedāvājumu.
	3. **Piegādātājs (nolikuma tekstā saukts arī kā – “Aizdevējs”)** - fiziskā vai juridiskā persona, šādu personu apvienība jebkurā to kombinācijā, kas attiecīgi piedāvā tirgū sniegt pakalpojumu.
	4. **Komisija –** Rīgas Tehniskās universitātes iepirkuma komisija, kas pilnvarota organizēt atklāto konkursu.
	5. **Iepirkuma mērķis** – Eiropas Savienības struktūrfondu, grantu un citu finanšu instrumentu ietvaros tieši un netieši saistītā RTU ieguldītā līdzfinansējuma refinansēšanas un līdzfinansējuma saņemšanas nodrošināšana, infrastruktūras attīstībai, kā arī citām Rīgas Tehniskās universitātes vajadzībām.
	6. **Informācija par iepirkuma priekšmetu:** plānotā aizdevuma EUR 9 600 000 (deviņi miljoni seši simti tūkstoši *euro*) apmērā saņemšana, saskaņā ar Tehnisko specifikāciju.
		1. **plānotais aizdevuma izlietošanas periods** 18 (astoņpadsmit) mēneši, skaitot no aizdevuma līguma spēkā stāšanās dienas;
		2. **plānotais aizdevuma atmaksas periods:** tiek uzsākts pēc 24 mēnešiem no aizdevuma līguma spēkā stāšanās brīža. Pasūtītājs, sākot ar 25.mēnesi no aizdevuma līguma noslēgšanas dienas, reizi mēnesī veic atmaksu 1/156 daļas apmērā no izsniegtās aizdevuma summas;
		3. **plānotā aizdevuma procentu atmaksa:** tiek uzsākta pēc aizdevuma līguma spēkā stāšanās dienas. Pasūtītājs aizdevuma procentu atmaksu veic reizi mēnesī, kas aprēķināti par izsniegto un neatmaksāto aizdevuma summu;
		4. **procentu likmes maiņas periods:** no dienas, kad ir izsniegta aizdevuma pirmā daļa, pēc katriem 3 (trīs) mēnešiem;
		5. **plānotais kopējais aizdevuma termiņš:** 15 (piecpadsmit) gadi, skaitot no aizdevuma līguma spēkā stāšanās dienas;
		6. **Aizdevuma līguma** (turpmāk tekstā – “Aizdevuma līgums” vai “Iepirkuma līgums” vai “Līgums”) **darbības nosacījumi:** Līgums ir spēkā 5 (piecus) gadus no tā abpusēja parakstīšanas dienas. Pēc šajā punktā noteiktā termiņa notecējuma Pasūtītājs refinansēs aizdevuma atlikušo daļu pie aizdevēja, kuram tiks piešķirtas līguma slēgšanas tiesības saskaņā ar iepirkuma procedūras rezultātiem par atlikušās aizdevuma daļas refinansēšanu.
		7. **Pasūtītājam ir tiesības** veikt aizdevuma pilnu vai daļēju priekšlaicīgu atmaksu bez līgumsoda un papildus maksājumu piemērošanas vai citiem ierobežojumiem, kā arī Pasūtītājs var neizmantot visu plānoto aizdevuma summu, lai atteiktos no neizsniegtās aizdevuma daļas izmantošanas, par ko Pasūtītājs iesniedz rakstisku paziņojumu aizdevējam;
		8. **Pasūtītājs sniedz** aizdevuma nodrošinājuma ķīlu saskaņā ar Tehnisko specifikāciju.
	7. CPV kods: 66100000-1 (Banku un investīciju pakalpojumi).
	8. **Pakalpojuma sniegšanas vieta:** Latvijas Republikas teritorija.
	9. **Piedāvājuma izvēles kritērijs** **ir piedāvājums ar viszemāko kopējo (nosacīto) cenu.**
	10. Pretendents ir tiesīgs iesniegt vienu piedāvājuma variantu.
	11. Iespējamā inflācija, tirgus apstākļu maiņa vai jebkuri citi apstākļi nevar būt par pamatu cenas paaugstināšanai, pretendentam ir jāprognozē tirgus situācija sagatavojot finanšu piedāvājumu.

# Nolikuma saņemšanas vieta, papildus informācijas sniegšana un citi nosacījumi

* 1. **Iepirkuma dokumentu saņemšana:**
		1. Ieinteresētie pretendenti ar nolikumu var iepazīties un to lejupielādēt Pasūtītāja tīmekļa vietnē - [www.rtu.lv](http://www.rtu.lv) - sadaļā „Iepirkumi” vai Rīgas Tehniskās universitātes Iepirkumu nodaļā, Kaļķu ielā 1, 322.kab., Rīgā, darba dienās, **līdz 2015.gada 28.jūlijam plkst. 10:00**.
		2. Ja ieinteresētajam pretendentam nav iespējas iepazīties ar konkursa dokumentiem nolikuma 2.1.1.apakšpunktā noteiktajā kārtībā vai ieinteresētais pretendents vēlas saņemt konkursa dokumentus drukātā veidā, Pasūtītājs tos izsniedz ieinteresētajam pretendentam trīs darba dienu laikā pēc tam, kad rakstveidā saņemts šo dokumentu pieprasījums, ievērojot Publisko iepirkumu likuma noteikumus.
	2. Pasūtītāja **kontaktpersona**, kura ir tiesīga iepirkuma procedūras gaitā sniegt informāciju par nolikumu: Mārtiņš Briedis, tālrunis: 67089497, e-pasts: martins.briedis@rtu.lv, fakss: 67089710.
	3. **Papildu informācijas pieprasīšana un sniegšana:**
		1. Informācijas apmaiņa starp Pasūtītāju un pretendentiem notiek rakstiskā veidā pa e-pastu (martins.briedis@rtu.lv) vai pa faksu (67089710), vienlaikus dokumenta oriģinālu nosūtot pa pastu (adrese: Rīgas Tehniskā universitāte, Kaļķu iela 1 – 322.kab., Rīga, LV-1658). Dokumenta oriģināls nav jānosūta pa pastu, ja dokuments iepriekš ir nosūtīts elektroniski, izmantojot drošu elektronisko parakstu.
		2. Ja ieinteresētais pretendents ir laikus pieprasījis papildu informāciju par konkursa dokumentos iekļautajām prasībām attiecībā uz piedāvājumu sagatavošanu un iesniegšanu vai pretendentu atlasi, Pasūtītājs to sniedz 5 (piecu) dienu laikā, bet ne vēlāk kā 6 (sešas) dienas pirms piedāvājumu iesniegšanas termiņa beigām.
		3. Pasūtītājs nodrošina brīvu un tiešu elektronisko piekļuvi konkursa dokumentiem [www.rtu.lv](http://www.rtu.lv) sadaļā „Iepirkumi”.
		4. Saskaņā ar Publisko iepirkumu likuma 30.panta ceturto un piekto daļu, Pasūtītājs papildu informāciju, informāciju par grozījumiem konkursa dokumentos, kā arī citu informāciju, kas ir saistīta ar konkursu, publicē savā tīmekļa vietnē [www.rtu.lv](http://www.rtu.lv) sadaļā „Iepirkumi”. Papildu informāciju Pasūtītājs nosūta ieinteresētājam pretendentam, kas uzdevis jautājumu.
		5. Ieinteresētajam pretendentam ir pienākums sekot informācijai, kas tiks publicēta RTU mājaslapā sakarā ar šo konkursu.
		6. Mutvārdos sniegtā informācija iepirkuma procedūras ietvaros nav saistoša.
	4. Pretendentam komunikācija ar Pasūtītāju jānodrošina latviešu valodā.
	5. **Piedāvājumu iesniegšana un atvēršana**
		1. Piedāvājums jāiesniedz līdz **2015.gada 28.jūlijam, plkst.** **1000,** Rīgas Tehniskās universitātes Iepirkumu nodaļā, Kaļķu ielā 1 – 322.kab., Rīgā, LV ‑ 1658 darba dienās laikā (no pirmdienas līdz ceturtdienai) no plkst. 8:30 - 17:00, piektdienās no 8:30 līdz 16:00.
		2. Piedāvājums jāiesniedz personīgi vai atsūtot pa pastu. Pasta sūtījumam jābūt nogādātam nolikuma 2.5.1.apakšpunktā noteiktajā vietā un termiņā. Pretendents pats personīgi uzņemas nesavlaicīgas piegādes risku.
		3. Saņemot piedāvājumu, Pasūtītāja pārstāvis reģistrē tā iesniegšanas datumu, laiku.
		4. Ja piedāvājumu iesniedz pēc norādītā piedāvājumu iesniegšanas termiņa beigām, vai piedāvājums nav noformēts tā, lai piedāvājumā iekļautā informācija nebūtu pieejama līdz piedāvājumu atvēršanas brīdim, to neatvērtu atdod atpakaļ pretendentam.
		5. Piedāvājumu atvēršana notiek Rīgas Tehniskās universitātes Iepirkumu nodaļā, Kaļķu ielā 1 – 322.kab., Rīgā, **2015.gada 28.jūlijā, plkst.** **1000**. Iepirkuma komisijas piedāvājumu atvēršanas sēde ir atklāta.
		6. Iepirkuma komisija atver iesniegto piedāvājumu un Komisijas priekšsēdētājs no sējuma „Oriģināls” nolasa piedāvājuma pamatdatus: Pretendenta nosaukumu, piedāvājuma iesniegšanas datumu un laiku, piedāvāto līgumcenu bez PVN.
		7. Pretendentu kvalifikācijas pārbaudi, tehniskā piedāvājuma atbilstības pārbaudi un finanšu piedāvājuma vērtēšanu Iepirkuma komisija veic slēgtā sēdē.
		8. Iesniegto piedāvājumu pretendents var grozīt tikai līdz piedāvājuma iesniegšanas termiņa beigām.
	6. Piedāvājuma iesniegšana ir pretendenta brīvas gribas izpausme, tāpēc neatkarīgi no konkursa rezultātiem, Pasūtītājs neuzņemas atbildību par pretendenta izdevumiem, kas saistīti ar piedāvājuma sagatavošanu un iesniegšanu.
	7. Ja ir iesniegts iesniegums attiecībā uz prasībām, kas iekļautas Konkursa nolikumā vai paziņojumā par līgumu, Pasūtītājs savā mājaslapā internetā publicē informāciju par piedāvājumu atvēršanas sēdes atcelšanu un neatver iesniegtos piedāvājumus.
	8. Ja Publisko iepirkumu likuma 83.panta 51.daļā minētajā gadījumā iesniegumu izskatīšanas komisija (Publisko iepirkumu likuma 82.pants) pieņem Publisko iepirkumu likuma 84.panta otrās daļas 1.punktā minēto lēmumu vai administratīvā lieta tiek izbeigta, Pasūtītājs savā mājas lapā internetā publicē informāciju par piedāvājumu atvēršanas sanāksmes vietu un laiku, kā arī informē par to pretendentus vismaz trīs darba dienas iepriekš. Ja komisija pieņem lēmumu Publisko iepirkumu likuma 84.panta otrās daļas 3.punktā vai trešajā daļā minēto lēmumu, Pasūtītājs neatver iesniegtos piedāvājumus un izsniedz vai nosūta tos atpakaļ pretendentiem.
	9. Iepirkuma komisijas, pretendentu tiesības un pienākumi ir noteikti atbilstoši Publisko iepirkumu likumam.
1. Piedāvājuma noformēšana
	1. Visiem nolikumā pievienotiem dokumentiem jābūt sagatavotiem latviešu valodā. Citās valodās iesniegtajiem dokumentiem jāpievieno pretendenta apliecināts tulkojums latviešu valodā, noformējot atbilstoši normatīvo aktu prasībām.
	2. Piedāvājums sastāv no viena sējuma. Piedāvājuma dokumenti jāsakārto šādā secībā:
		1. Pieteikuma vēstule (nolikuma 1.pielikums);
		2. Kvalifikācijas dokumenti (nolikuma 5.nodaļa);
		3. Tehniskā specifikācija – Tehniskais piedāvājums, Finanšu piedāvājums (Pielikumā Nr.2- Pasūtītāja tehniskā specifikācija un pretendenta tehniskais, finanšu piedāvājums).
	3. Piedāvājums jāiesniedz datorrakstā, sanumurētām lapām, caurauklots tā, lai piedāvājumā iekļautās lapas nav iespējams atdalīt vienu no otras, ar uzlīmi, uz uzlīmes jābūt norādītam lapu skaitam un datumam, uzlīmei jābūt apzīmogotai (ja attiecināms) un pretendenta (amatpersonas ar paraksta tiesībām vai pretendenta pilnvarotas personas) parakstītai. Ja uz piedāvājuma lapām tiek izdarīti labojumi, tie jāparaksta iepriekš minētajai personai.
	4. Pretendentam jāiesniedz viens piedāvājuma oriģināls, viena kopija papīra formātā, katra savā iesējumā un viena kopija elektroniski (CD, DVD datu nesējā vai zibatmiņā). Uz oriģināla iesējuma pirmās lapas jābūt norādei „Oriģināls”, uz kopijas – „Kopija”. Jebkura veida neskaidrību gadījumā noteicošais ir eksemplārs ar uzrakstu „Oriģināls“.
	5. Piedāvājumu jāparaksta pretendenta pārstāvim ar pārstāvības tiesībām vai tā pilnvarotai personai. Ja pretendents ir piegādātāju apvienība, piedāvājumu jāparaksta katras personas, kas iekļauta piegādātāju apvienībā, pārstāvim ar pārstāvības tiesībām vai tā pilnvarotai personai.
	6. Piedāvājuma kopija un oriģinālu jāiesaiņo kopā. Līmējuma vietai jābūt apstiprinātai ar pretendenta (amatpersonas ar paraksta tiesībām vai pretendenta pilnvarotas personas) parakstam. Uz kopējā iesaiņojuma jānorāda:
		1. **Pasūtītāja nosaukums un adrese;**
		2. **Atklātā konkursa „Aizdevuma nodrošinājums”, iepirkuma ID Nr.: RTU ‑ 2015/85**
		3. **„Neatvērt līdz 2015.gada 28.jūlijam, plkst. 1000”;**
		4. **Pretendenta nosaukums un adrese.**
	7. Piedāvājuma papildinājumi, labojumi ir jāiesniedz rakstiskā formā personīgi vai pasta sūtījumā Rīgas Tehniskās universitātes Iepirkumu nodaļā Kaļķu ielā 1 – 322.kab., Rīgā, LV ‑ 1658 līdz piedāvājumu iesniegšanas termiņa beigām slēgtā, aizzīmogotā iepakojumā. Uz iepakojuma jānorāda nolikuma 3.6.punktā noteiktais un papildus norādei– “PAPILDINĀJUMS”, ”LABOJUMI”.
	8. Piedāvājuma atsaukumam ir bezierunu raksturs un tas izslēdz pretendenta atsauktā piedāvājuma tālāku līdzdalību iepirkumā.
	9. Pretendents noformē dokumentu tulkojumus atbilstoši Ministru kabineta 2000.gada 22.augusta noteikumiem Nr.291 „Kārtība, kādā apliecināmi dokumentu tulkojumi valsts valodā”, bet dokumentu kopijas atbilstoši Ministru kabineta 2010.gada 28.septembra noteikumiem Nr.916 „Dokumentu izstrādāšanas un noformēšanas kārtība”.
	10. Visi piedāvājuma pielikumi ir tā neatņemamas sastāvdaļas.
	11. Atbilstoši Publisko iepirkumu likuma 33.panta septītās daļas otrajam teikumam, iesniedzot piedāvājumu, pretendents ir tiesīgs visu iesniegto dokumentu atvasinājumu un tulkojumu pareizību apliecināt ar vienu apliecinājumu, norādot personu, kura ir tiesīga apliecināt dokumentus amata nosaukumu, parakstu, paraksta atšifrējumu un apliecinājuma vietas nosaukumu un datumu, ja viss piedāvājums ir cauršūts vai caurauklots. Šādā gadījumā pretendents norāda pieteikuma vēstulē (1.pielikums) prasīto informāciju un uz attiecīgā dokumenta atvasinājuma vai tulkojuma norāda tā veidu (kopija, izraksts, noraksts vai tulkojums).
	12. Par jebkuru informāciju, kas ir konfidenciāla, jābūt īpašai norādei (konfidenciāla informācija nevar būt informācija, kas Publisko iepirkumu likumā ir noteikta par vispārpieejamu informāciju.
2. Pretendentu izslēgšanas noteikumi

4.1. Pasūtītājs izslēdz pretendentu no dalības iepirkuma procedūrā jebkurā no šādiem gadījumiem:

* + 1. pretendents vai persona, kura ir pretendenta valdes vai padomes loceklis vai prokūrists, vai persona, kura ir pilnvarota pārstāvēt pretendentu darbībās, kas saistītas ar filiāli, ar tādu prokurora priekšrakstu par sodu vai tiesas spriedumu, kas stājies spēkā un kļuvis neapstrīdams un nepārsūdzams, ir atzīta par vainīgu jebkurā no šādiem noziedzīgiem nodarījumiem:
1. kukuļņemšana, kukuļdošana, kukuļa piesavināšanās, starpniecība kukuļošanā, neatļauta labumu pieņemšana vai komerciāla uzpirkšana,
2. krāpšana, piesavināšanās vai noziedzīgi iegūtu līdzekļu legalizēšana,
3. izvairīšanās no nodokļu un tiem pielīdzināto maksājumu nomaksas,
4. terorisms, terorisma finansēšana, aicinājums uz terorismu, terorisma draudi vai personas vervēšana un apmācīšana terora aktu veikšanai;
	* 1. pretendents ar tādu kompetentas institūcijas lēmumu vai tiesas spriedumu, kas stājies spēkā un kļuvis neapstrīdams un nepārsūdzams, ir atzīts par vainīgu pārkāpumā, kas izpaužas kā:
5. viena vai vairāku tādu valstu pilsoņu vai pavalstnieku nodarbināšana, kuri nav Eiropas Savienības dalībvalstu pilsoņi vai pavalstnieki, ja tie Eiropas Savienības dalībvalstu teritorijā uzturas nelikumīgi,
6. personas nodarbināšana bez rakstveidā noslēgta darba līguma, nodokļu normatīvajos aktos noteiktajā termiņā neiesniedzot par šo personu informatīvo deklarāciju par darba ņēmējiem, kas iesniedzama par personām, kuras uzsāk darbu;
	* 1. pretendents ar tādu kompetentas institūcijas lēmumu vai tiesas spriedumu, kas stājies spēkā un kļuvis neapstrīdams un nepārsūdzams, ir atzīts par vainīgu konkurences tiesību pārkāpumā, kas izpaužas kā vertikālā vienošanās, kuras mērķis ir ierobežot pircēja iespēju noteikt tālākpārdošanas cenu, vai horizontālā karteļa vienošanās, izņemot gadījumu, kad attiecīgā institūcija, konstatējot konkurences tiesību pārkāpumu, par sadarbību iecietības programmas ietvaros pretendentu ir atbrīvojusi no naudas soda vai naudas sodu samazinājusi;
		2. ir pasludināts pretendenta maksātnespējas process, apturēta vai pārtraukta pretendenta saimnieciskā darbība, uzsākta tiesvedība par pretendenta bankrotu vai pretendents tiek likvidēts;
		3. pretendentam Latvijā vai valstī, kurā tas reģistrēts vai kurā atrodas tā pastāvīgā dzīvesvieta, ir nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā kādā no valstīm pārsniedz 150 *euro*;
		4. pretendents ir sniedzis nepatiesu informāciju, lai apliecinātu atbilstību nolikuma 4.nodaļas noteikumiem vai saskaņā ar Publisko iepirkumu likumu noteiktajām pretendentu kvalifikācijas prasībām, vai vispār nav sniedzis pieprasīto informāciju;
		5. uz personālsabiedrības biedru, ja pretendents ir personālsabiedrība, ir attiecināmi nolikuma 4.1.1., 4.1.2., 4.1.3., 4.1.4., 4.1.5. vai 4.1.6.punktā minētie nosacījumi;
		6. uz pretendenta norādīto personu, uz kuras iespējām pretendents balstās, lai apliecinātu, ka tā kvalifikācija atbilst paziņojumā par līgumu vai iepirkuma procedūras dokumentos noteiktajām prasībām, ir attiecināmi nolikuma 4.1.2., 4.1.3., 4.1.4., 4.1.5. vai 4.1.6.punktā minētie nosacījumi.

4.2. Ja pretendenta vai nolikuma 4.1.7., vai 4.1.8.punktā minētās personas maksātnespējas procesā tiek piemērota sanācija vai cits līdzīga veida pasākumu kopums, kas vērsts uz parādnieka iespējamā bankrota novēršanu un maksātspējas atjaunošanu, pasūtītājs, izvērtējot iespējamos ekonomiskos riskus un ņemot vērā līguma priekšmetu, var lemt par nolikuma 4.1.4.punkta nepiemērošanu.

4.3. Pasūtītājs neizslēdz pretendentu no dalības iepirkuma procedūrā, ja:

4.3.1.no dienas, kad kļuvis neapstrīdams un nepārsūdzams tiesas spriedums, prokurora priekšraksts par sodu vai citas kompetentas institūcijas pieņemtais lēmums saistībā ar nolikuma 4.1.1.punktā un 4.1.2.punkta „a” apakšpunktā minētajiem pārkāpumiem, līdz piedāvājuma iesniegšanas dienai ir pagājuši trīs gadi;

4.3.2.no dienas, kad kļuvis neapstrīdams un nepārsūdzams tiesas spriedums vai citas kompetentas institūcijas pieņemtais lēmums saistībā ar nolikuma 4.1.2.punkta „b” apakšpunktā un 4.1.3.punktā minētajiem pārkāpumiem, līdz piedāvājuma iesniegšanas dienai ir pagājuši 12 mēneši.

4.4. Pasūtītājs pārbaudi par nolikuma 4.1.punktā noteikto pretendentu izslēgšanas gadījumu esamību veic attiecībā uz katru pretendentu, kuram atbilstoši citām paziņojumā par līgumu un iepirkuma procedūras dokumentos noteiktajām prasībām un izraudzītajam piedāvājuma izvēles kritērijam būtu piešķiramas līguma slēgšana tiesības.

4.5. Pasūtītājs, lai samazinātu administratīvo resursu patēriņu piedāvājumu izvērtēšanai, ir tiesīgs pārbaudi saskaņā ar nolikuma 4.6.punktu par nolikuma 4.1.punktā noteikto pretendentu izslēgšanas gadījumu esamību atklātā konkursā, veikt attiecībā uz visiem pretendentiem, kas iesnieguši piedāvājumu.

4.6. Lai pārbaudītu, vai pretendents nav izslēdzams no dalības iepirkuma procedūrā nolikuma 4.1.1., 4.1.2. un 4.1.3.punktā minēto noziedzīgo nodarījumu un pārkāpumu dēļ, par kuriem attiecīgā nolikuma 4.1.punktā minētā persona sodīta Latvijā, kā arī nolikuma 4.1.4. un 4.1.5.punktā minēto faktu dēļ, pasūtītājs, izmantojot Ministru kabineta noteikto informācijas sistēmu, Ministru kabineta noteiktajā kārtībā iegūst informāciju:

* + 1. par nolikuma 4.1.1., 4.1.2. un 4.1.3.punktā minētajiem pārkāpumiem un noziedzīgajiem nodarījumiem — no Iekšlietu ministrijas Informācijas centra (Sodu reģistra). Pasūtītājs minēto informāciju no Iekšlietu ministrijas Informācijas centra (Sodu reģistra) ir tiesīgs saņemt, neprasot pretendenta un citu nolikuma 4.1.punktā minēto personu piekrišanu;
		2. par nolikuma 4.1.4.punktā minētajiem faktiem — no Uzņēmumu reģistra;
		3. par nolikuma 4.1.5.punktā minēto faktu — no Valsts ieņēmumu dienesta un Latvijas pašvaldībām. Pasūtītājs minēto informāciju no Valsts ieņēmumu dienesta un Latvijas pašvaldībām ir tiesīgs saņemt, neprasot pretendenta un citu nolikuma 4.1.punktā minēto personu piekrišanu.
	1. Atkarībā no atbilstoši nolikuma 4.6.3.punktam veiktās pārbaudes rezultātiem pasūtītājs:
		1. neizslēdz pretendentu no turpmākās dalības iepirkuma procedūrā, ja konstatē, ka saskaņā ar Valsts ieņēmumu dienesta administrēto nodokļu (nodevu) parādnieku datubāzē esošajiem aktuālajiem datiem pretendentam, kā arī nolikuma 4.1.7. un 4.1.8.punktā minētajai personai nav Valsts ieņēmumu dienesta administrēto nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā pārsniedz 150 *euro*;
		2. informē pretendentu par to, ka tam vai nolikuma 4.1.7. un 4.1.8.punktā minētajai personai konstatēti nodokļu parādi, tajā skaitā valsts sociālās apdrošināšanas obligāto iemaksu parādi, kas kopsummā pārsniedz 150 *euro*, un nosaka termiņu — 10 darbdienas pēc informācijas izsniegšanas vai nosūtīšanas dienas — konstatēto parādu nomaksai un parādu nomaksas apliecinājuma iesniegšanai. Pretendents, lai apliecinātu, ka tam, kā arī nolikuma 4.1.7. un 4.1.8.punktā minētajai personai nav nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā pārsniedz 150 *euro*, iesniedz attiecīgās personas vai tās pārstāvja apliecinātu izdruku no Valsts ieņēmumu dienesta elektroniskās deklarēšanas sistēmas vai pašvaldības izdotu izziņu par to, ka attiecīgajai personai laikā pēc pasūtītāja nosūtītās informācijas saņemšanas dienas nav nodokļu parādu, tajā skaitā valsts sociālās apdrošināšanas obligāto iemaksu parādu, kas kopsummā pārsniedz 150 *euro*. Ja noteiktajā termiņā minētais apliecinājums nav iesniegts, pasūtītājs pretendentu izslēdz no dalības iepirkuma procedūrā.
	2. Lai pārbaudītu, vai ārvalstī reģistrēts vai pastāvīgi dzīvojošs pretendents nav izslēdzams no dalības iepirkuma procedūrā saskaņā ar nolikuma 4.1.punktu, pasūtītājs, izņemot nolikuma 4.9.punktā minēto gadījumu, pieprasa, lai pretendents iesniedz attiecīgās ārvalsts kompetentās institūcijas izziņu, kas apliecina, ka uz pretendentu neattiecas nolikuma 4.1.punktā noteiktie gadījumi. Termiņu izziņu iesniegšanai pasūtītājs nosaka ne īsāku par 10 darbdienām pēc pieprasījuma izsniegšanas vai nosūtīšanas dienas. Ja attiecīgais pretendents noteiktajā termiņā neiesniedz minēto izziņu, pasūtītājs to izslēdz no dalības iepirkuma procedūrā.
	3. Nolikuma 4.8.punktu nepiemēro tām nolikuma 4.1.7. un 4.1.8.punktā minētajām personām, kuras ir reģistrētas Latvijā vai pastāvīgi dzīvo Latvijā un ir norādītas pretendenta iesniegtajā piedāvājumā. Šādā gadījumā pārbaudi veic saskaņā ar nolikuma 4.6.punktu.
	4. Ja tādi dokumenti, ar kuriem ārvalstī reģistrēts vai pastāvīgi dzīvojošs pretendents var apliecināt, ka uz to neattiecas nolikuma 4.1.punktā noteiktie gadījumi, netiek izdoti vai ar šiem dokumentiem nepietiek, lai apliecinātu, ka uz šo pretendentu neattiecas nolikuma 4.1.punktā noteiktie gadījumi, minētos dokumentus var aizstāt ar zvērestu vai, ja zvēresta došanu attiecīgās valsts normatīvie akti neparedz, — ar paša pretendenta vai citas nolikuma 4.1.punktā minētās personas apliecinājumu kompetentai izpildvaras vai tiesu varas iestādei, zvērinātam notāram vai kompetentai attiecīgās nozares organizācijai to reģistrācijas (pastāvīgās dzīvesvietas) valstī.
1. Prasības pretendentam un iesniedzamie dokumenti
	1. Pretendenta kvalifikācijas prasības ir obligātas visiem pretendentiem, kas vēlas iegūt Iepirkuma līguma slēgšanas tiesības.

1.tabula

|  |  |
| --- | --- |
| 5.2.Pretendentam ir jāatbilst šādām pretendentu kvalifikācijas prasībām: | 5.3.Lai pierādītu atbilstību Pasūtītāja noteiktajām kvalifikācijas prasībām, pretendentam jāiesniedz šādi pretendenta kvalifikāciju apliecinošie dokumenti:  |
| 5.2.1.Pretendents piekrīt nolikuma noteikumiem.  | 5.3.1.Pretendenta pieteikums par piedalīšanos iepirkumā, kas ir aizpildīts atbilstoši nolikuma pielikumam Nr.1 – Pieteikuma vēstules formai. Ja piedāvājumu iesniedz personu apvienība, visi apvienības dalībnieki paraksta pieteikumu par piedalīšanos iepirkumā. |
| 5.2.2. Pretendents ir reģistrēts normatīvajos aktos noteiktajos gadījumos un kārtībā (ja normatīvie akti to paredz). | 5.3.2.Lai pārbaudītu nolikuma 5.2.2.apakšpunkta izpildi, par Latvijas Republikā reģistrētu pretendentu reģistrāciju atbilstoši normatīvo aktu prasībām, Iepirkuma komisija pārbaudīs Uzņēmumu reģistra datubāzē. Pretendentam, kas nav reģistrēts Uzņēmumu reģistrā, jāiesniedz dokuments, kas apliecina tā reģistrāciju. Ārvalstī reģistrētam pretendentam jāiesniedz kompetentas attiecīgās valsts institūcijas izsniegts dokuments, kas apliecina, ka pretendents ir reģistrēts atbilstoši tās valsts normatīvo aktu prasībām. |
| 5.2.3.Pretendenta pārstāvim, kas parakstījis piedāvājuma dokumentus, ir pārstāvības (paraksta) tiesības. | 5.3.3.Lai apliecinātu nolikuma 5.2.3.apakšpunkta izpildi, jāiesniedz dokuments, kas apliecina pretendenta pārstāvja, kurš paraksta piedāvājumu, paraksta (pārstāvības) tiesības. Ja pretendents iesniedz pilnvaru (oriģinālu vai apliecinātu kopiju), tad papildus tam jāiesniedz dokuments, kas apliecina, ka pilnvaras devējam ir pretendenta paraksta (pārstāvības) tiesības. Ja pārstāvības tiesības izriet no informācijas, kas iegūstama Uzņēmumu reģistra datubāzē, pieteikuma vēstulē ietverama norāde par šo faktu un Pasūtītājs pats par to pārliecināsies Uzņēmumu reģistra datubāzē. |
| 5.2.4.Pretendentam ir Finanšu un kapitāla tirgus komisijas izsniegta licence kredītiestādes darbībai vai pretendents ir tiesīgs sniegt pakalpojumus atbilstoši tās Eiropas Savienības dalībvalsts normatīvajiem aktiem, kurā dibināts, kas apliecina tiesības sniegt finanšu pakalpojumus Latvijas Republikas teritorijā. | 5.3.4. Finanšu un kapitāla tirgus komisijas vai attiecīgās Eiropas Savienības dalībvalsts iestādes izsniegta licence (atļauja) kredītiestādes darbībai, kas apliecina pretendenta tiesības sniegt finanšu pakalpojumus Latvijas Republikas teritorijā kopija. |

* 1. Ja piedāvājumu iesniedz fizisko vai juridisko personu apvienība jebkurā to kombinācijā vai personālsabiedrība, jānorāda persona, kura pārstāv piegādātāju apvienību Konkursā, kā arī katras personas atbildības apjoms, veicamo darbu uzskaitījums un vienošanās par sadarbību konkrētā līguma izpildē.
	2. Ja pretendents savas kvalifikācijas atbilstības apliecināšanai balstās uz citu personu iespējām, pretendentu atlasei papildus tiek iesniegti šādi dokumenti:
		1. Nolikuma 5.3.2., 5.3.3.apakšpunktā prasītā informācija par personu, uz kuras iespējām pretendents balstās;
		2. Personas, uz kuras iespējām pretendents balstās, rakstisks apliecinājums vai vienošanās par sadarbību ar pretendentu konkrētā līguma izpildē, no kuras Pasūtītājs var gūt pārliecību, ka pretendenta rīcībā būs nepieciešamie resursi.
	3. Ja pretendents līguma izpildē piesaista apakšuzņēmēju, paredzot tam izpildei nodot konkrētu līguma daļu un tās vērtība ir 20 procenti no kopējās iepirkuma līguma vērtības vai lielāka, pretendentam jāievēro un jāiesniedz dokumenti atbilstoši nolikuma 6.nodaļai.

# Apakšuzņēmēju piesaiste un nomaiņas kārtība

* 1. Pretendentam ir tiesības piesaistīt apakšuzņēmēju, atbilstoši Publisko iepirkumu likumā un nolikumā noteiktajam, vienlaikus nodrošinot, lai apakšuzņēmējiem tiktu sniegta pretendenta rīcībā esošā informācija, ciktāl tā apakšuzņēmējiem ir nepieciešama līguma savlaicīgai un kvalitatīvai izpildei.
	2. Pretendentam, izmantojot nolikuma pielikumā Nr.4 iekļauto formu, savā piedāvājumā jānorāda visus tos apakšuzņēmējus (turpmāk – Apakšuzņēmējs), kuru sniedzamo pakalpojumu vērtība ir 20 procenti no kopējās Iepirkuma līguma vērtības vai lielāka, un katram šādam Apakšuzņēmējam izpildei nododamo līguma daļu.
	3. Apakšuzņēmēja sniedzamo pakalpojumu kopējo vērtību noteic, ņemot vērā Apakšuzņēmēja un visu attiecīgā iepirkuma ietvaros tā saistīto uzņēmumu sniedzamo pakalpojumu vērtību. Šā punkta izpratnē par saistīto uzņēmumu uzskata kapitālsabiedrību, kurā saskaņā ar Koncernu likumu Apakšuzņēmējam ir izšķirošā ietekme vai kurai ir izšķirošā ietekme apakšuzņēmējā, vai kapitālsabiedrību, kurā izšķirošā ietekme ir citai kapitālsabiedrībai, kam vienlaikus ir izšķirošā ietekme attiecīgajā apakšuzņēmējā.
	4. Apakšuzņēmēju un iesaistītā personāla nomaiņas kārtība:
		1. Iepirkuma procedūrā izraudzītais pretendents (iepirkuma līguma puse) ir tiesīgs bez saskaņošanas ar pasūtītāju veikt personāla un apakšuzņēmēju nomaiņu, kā arī papildu personāla un Apakšuzņēmēju iesaistīšanu līguma izpildē, izņemot 6.4.2. un 6.4.4.apakšpunktos minētos gadījumus. Iepirkuma procedūrā izraudzītā pretendenta Apakšuzņēmējus, uz kuru iespējām iepirkuma procedūrā izraudzītais pretendents balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām, pēc līguma noslēgšanas drīkst nomainīt tikai ar Pasūtītāja rakstveida piekrišanu, ievērojot nolikuma 6.4.3.apakšpunktā paredzētos nosacījumus.
		2. Iepirkuma procedūrā izraudzītā pretendenta personālu, kuru tas iesaistījis līguma izpildē, par kuru sniedzis informāciju pasūtītājam un kura kvalifikācijas atbilstību izvirzītajām prasībām Pasūtītājs ir vērtējis, kā arī Apakšuzņēmējus, uz kuru iespējām iepirkuma procedūrā izraudzītais pretendents balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām, pēc līguma noslēgšanas drīkst nomainīt tikai ar Pasūtītāja rakstveida piekrišanu, ievērojot nolikuma 6.4.3.apakšpunktā paredzētos nosacījumus.
		3. Pasūtītājs nepiekrīt nolikuma 6.4.2.apakšpunktā minētā personāla un Apakšuzņēmēju nomaiņai, ja pastāv kāds no šādiem nosacījumiem:
			1. Piegādātāja piedāvātais personāls vai Apakšuzņēmējs neatbilst tām paziņojumā par līgumu un iepirkuma procedūras dokumentos noteiktajām prasībām, kas attiecas uz piegādātāja personālu vai Apakšuzņēmējiem;
			2. tiek nomainīts Apakšuzņēmējs, uz kura iespējām iepirkuma procedūrā izraudzītais pretendents balstījies, lai apliecinātu savas kvalifikācijas atbilstību paziņojumā par līgumu un iepirkuma procedūras dokumentos noteiktajām prasībām, un piedāvātajam Apakšuzņēmējam nav vismaz tāda pati kvalifikācija, uz kādu iepirkuma procedūrā izraudzītais pretendents atsaucies, apliecinot savu atbilstību iepirkuma procedūrā noteiktajām prasībām;
			3. piedāvātais Apakšuzņēmējs atbilst Publisko iepirkumu likuma [39.1 panta](http://likumi.lv/doc.php?id=133536#p39.1) pirmajā daļā minētajiem pretendentu izslēgšanas nosacījumiem. Pārbaudot Apakšuzņēmēja atbilstību, pasūtītājs piemēro Publisko iepirkumu likuma [39.1 panta](http://likumi.lv/doc.php?id=133536#p39.1) noteikumus. Publisko iepirkumu likuma [39.1 panta](http://likumi.lv/doc.php?id=133536#p39.1) ceturtajā daļā minētos termiņus skaita no dienas, kad lūgums par personāla vai Apakšuzņēmēja nomaiņu iesniegts pasūtītājam.
		4. Iepirkuma procedūrā izraudzītais pretendents (iepirkuma līguma puse) drīkst veikt Publisko iepirkumu likuma [20.panta](http://likumi.lv/doc.php?id=133536#p20) otrajā daļā minēto Apakšuzņēmēju nomaiņu, uz ko neattiecas nolikuma 6.4.2.apakšpunktā noteiktie noteikumi, kā arī minētajiem kritērijiem atbilstošu Apakšuzņēmēju vēlāku iesaistīšanu līguma izpildē, ja iepirkuma procedūrā izraudzītais pretendents (iepirkuma līguma puse) par to paziņojis Pasūtītājam un saņēmis Pasūtītāja rakstveida piekrišanu Apakšuzņēmēja nomaiņai vai jauna Apakšuzņēmēja iesaistīšanai līguma izpildē. Pasūtītājs piekrīt Apakšuzņēmēja nomaiņai vai jauna Apakšuzņēmēja iesaistīšanai līguma izpildē, ja uz šo Apakšuzņēmēju neattiecas Publisko iepirkumu likuma [39.1 panta](http://likumi.lv/doc.php?id=133536#p39.1) pirmajā daļā minētie pretendentu izslēgšanas nosacījumi, ko Pasūtītājs pārbauda, ievērojot nolikuma 6.4.3.3.apakšpunktā noteiktos noteikumus.
		5. Pasūtītājs pieņem lēmumu atļaut vai atteikt iepirkuma procedūrā izraudzītā pretendenta (iepirkuma līguma puse) personāla vai Apakšuzņēmēju nomaiņu vai jaunu apakšuzņēmēju iesaistīšanu līguma izpildē iespējami īsā laikā, bet ne vēlāk kā piecu darbdienu laikā pēc tam, kad saņēmis visu informāciju un dokumentus, kas nepieciešami lēmuma pieņemšanai saskaņā ar nolikuma 6.4.punkta noteikumiem.
1. **Paskaidrojumi par tehniskā piedāvājuma, finanšu piedāvājuma sagatavošanu**
	1. Pretendents Tehnisko piedāvājumu sagatavo saskaņā ar nolikuma pielikumā Nr.2 „Tehniskā specifikācija – Tehniskais, Finanšu piedāvājums” noteikto formu, t.sk:
		1. informāciju par piedāvāto aizdevumu (pakalpojumu);
		2. informāciju par vadošo darbinieku no pretendenta puses, kas koordinēs Pakalpojuma sniegšanu līguma izpildes laikā;
		3. aizdevuma lietošanas procentus, visu komisijas maksu un citu maksājumu lielumu un aprēķināšanas metodi.
	2. Tehniskajā un finanšu piedāvājumā pretendents cenu norāda *euro*, neieskaitot PVN. Piedāvātajā cenā pretendents iekļauj visas izmaksas, kas ir saistošas pretendentam, sniedzot nolikumā noteikto pakalpojumu.
	3. Piedāvājuma cena ir jāaprēķina un jānorāda ar precizitāti 2 (divas) zīmes aiz komata.
	4. Cenām, kuras piedāvā pretendents, jābūt fiksētām uz visu līguma izpildes laiku un tās nevar būt objekts nekādiem vēlākiem pārrēķiniem, izņemot gadījumus, kad tas ir paredzēts līgumā.
2. Piedāvājumu noformējuma un pretendentu kvalifikācijas pārbaude
	1. Iepirkuma komisija veic piedāvājumu noformējuma un pretendentu kvalifikācijas pārbaudi slēgtā sēdē, kuras laikā Iepirkuma komisija pārbauda piedāvājumu atbilstību nolikumā noteiktajām noformējuma prasībām un pretendenta atbilstību nolikuma 5.nodaļā noteiktajām kvalifikācijas prasībām.
	2. Pretendentu atlases nosacījumi saskaņā ar nolikuma 5.nodaļu ir obligāti visiem pretendentiem, kuri vēlas iegūt tiesības izpildīt pasūtījumu un noslēgt Iepirkuma līgumu.
	3. Iepirkuma komisija izskata katra pretendenta piedāvājuma atbilstību nolikuma pretendenta noformējuma, atlases prasībām un pieņem lēmumu par tālāku piedāvājuma izskatīšanu.
	4. Pretendenta piedāvājums, kurš ir atbilstošs visām Pasūtītāja nolikumā noteiktajām kvalifikācijas prasībām, tiek virzīts tehniskā piedāvājuma atbilstības Tehniskajai specifikācijai pārbaudei.
3. Tehniskā piedāvājuma atbilstības pārbaude
	1. Pēc pretendentu kvalifikācijas pārbaudes Iepirkuma komisija slēgtā sēdē veic pretendentu tehnisko piedāvājumu atbilstības pārbaudi Tehniskajā specifikācijā noteiktajām prasībām.
	2. Pretendenta piedāvājums tiek noraidīts no dalības atklātā konkursā un netiek tālāk izvērtēts, ja Iepirkuma komisija konstatē, ka:
		1. nav iesniegti tehniskā piedāvājuma dokumenti vai tie un to saturs neatbilst nolikuma un Tehniskās specifikācijas prasībām;
		2. pretendents nepiekrīt nolikuma noteikumiem.
	3. Ja tehniskais piedāvājums atbilst Tehniskās specifikācijas prasībām, Pretendenta piedāvājums tiek virzīts Finanšu piedāvājuma vērtēšanai.
4. Finanšu piedāvājuma vērtēšana
	1. Iepirkuma komisija veic aritmētisko kļūdu pārbaudi pretendentu finanšu piedāvājumā. Ja Iepirkuma komisija konstatē aritmētiskās kļūdas, Iepirkuma komisija šīs kļūdas labo. Par konstatētajām kļūdām un laboto piedāvājumu, Iepirkuma komisija informē pretendentu, kura piedāvājumā kļūdas tika konstatētas un labotas. Vērtējot piedāvājumu, Iepirkuma komisija ņem vērā veiktos labojumus.
	2. Ja piedāvājumu vērtēšanas laikā Iepirkuma komisija konstatē, ka kāds no pretendentiem iesniedzis piedāvājumu, kas varētu būt nepamatoti lēts, Iepirkuma komisija pieprasa detalizētu paskaidrojumu par būtiskajiem piedāvājuma nosacījumiem, ievērojot Publisko iepirkumu likumā noteikto kārtību.
	3. Iepirkuma komisija izvērtē pretendenta sniegto skaidrojumu saskaņā ar Publisko iepirkumu likumu un konkursa nolikumu, un pieņem lēmumu par piedāvājuma noraidīšanu vai tālāku piedāvājuma vērtēšanu.
	4. Pēc finanšu piedāvājuma atbilstības pārbaudes nolikuma prasībām, komisija izvēlas nolikuma prasībām atbilstošu piedāvājumu ar viszemāko cenu.

## Iepirkuma komisijas darba procedūra un lēmumu pieņemšana

* 1. Iepirkuma komisija darbojas saskaņā ar šo nolikumu, Publisko iepirkumu likumu.
	2. Iepirkuma komisijas sēdes vada komisijas priekšsēdētājs. Priekšsēdētāja prombūtnes laikā komisijas priekšsēdētāja pienākumus pilda Komisijas apstiprinātais loceklis.
	3. Iepirkuma komisijas sēdes tiek protokolētas. Protokolu paraksta visi sēdē klātesošie komisijas locekļi.
	4. Iepirkuma komisija lēmumus pieņem sēdēs. Iepirkuma komisija pieņem lēmumus ar vienkāršu balsu vairākumu. Ja Iepirkuma komisijas locekļu balsis sadalās vienādi, izšķirošā ir komisijas priekšsēdētāja balss.

## Iepirkuma komisijas tiesības un pienākumi

* 1. Iepirkuma komisija savas kompetences ietvaros pieņem lēmumus, kā arī veic citas darbības saskaņā ar nolikumu.
	2. Iepirkuma komisijas tiesības:
		1. pieprasīt no pretendentiem papildus informāciju, kas nepieciešama piedāvājuma izvērtēšanai. Šādi pieprasījumi var tikt iesniegti tikai precizēšanas nolūkos, kas nepieciešami piedāvājuma izvērtēšanai, un nedrīkst grozīt piedāvājuma būtību.
		2. pieaicināt Iepirkuma komisijas darbā atzinumu došanai ekspertus ar padomdevēja tiesībām;
		3. pārliecināties par sniegtās informācijas patiesumu;
		4. normatīvajos aktos noteiktajā kārtībā labot aritmētiskās kļūdas pretendentu finanšu piedāvājumos;
		5. veikt citas darbības, kas izriet no Publisko iepirkumu likuma un nolikuma, kā arī citiem normatīvajiem aktiem;
		6. pieņemt lēmumu slēgt Iepirkuma līgumu, izbeigt vai pārtraukt iepirkuma procedūru neizvēloties nevienu piedāvājumu.
	3. Iepirkuma komisijas pienākumi:
		1. izskatīt pretendentu piedāvājumus atbilstoši Publisko iepirkumu likumam un nolikumam;
		2. pēc pretendenta pieprasījuma sniegt papildu informāciju par nolikumu piecu dienu laikā, bet ne vēlāk kā sešas dienas pirms piedāvājumu iesniegšanas termiņa beigām.

## Pretendenta tiesības un pienākumi

* 1. Pretendenta tiesības:
		1. iesniedzot piedāvājumu, pieprasīt apliecinājumu, ka piedāvājuma dokumentu komplekts ir saņemts;
		2. pirms piedāvājumu iesniegšanas termiņa beigām grozīt vai atsaukt iesniegto piedāvājumu.
	2. Pretendenta pienākumi:
		1. sagatavot piedāvājumu atbilstoši nolikuma prasībām;
		2. sniegt patiesu informāciju;
		3. savlaicīgi sniegt atbildes uz Iepirkuma komisijas pieprasījumiem par papildu informāciju, kas nepieciešama piedāvājumu noformējuma pārbaudei, pretendentu atlasei, piedāvājumu atbilstības pārbaudei un vērtēšanai;
		4. segt visas izmaksas, kas saistītas ar piedāvājuma un tajā iekļauto dokumentu sagatavošanu un iesniegšanu.
1. Līguma slēgšanas tiesību piešķiršana, līguma noslēgšana
	1. Pirms lēmuma pieņemšanas par līguma tiesību piešķiršanu, Iepirkuma komisija pārbaudīs vai uz pretendentu, kuram būtu piešķiramas līguma slēgšanas tiesības nav attiecināmi nolikuma 4.nodaļā noteiktie izslēgšanas gadījumi.
	2. Par līguma slēgšanas tiesību piešķiršanu un uzvarētāju konkursā Iepirkuma komisija atzīst pretendentu, kurš ir piedāvājis nolikuma prasībām atbilstošu piedāvājumu ar viszemāko kopējo (nosacīto) cenu.
	3. Lēmumu par Konkursa rezultātiem Iepirkuma komisija visiem pretendentiem vienlaikus paziņo rakstiski 3 (trīs) darbdienu laikā pēc tam, kad Iepirkuma komisija pieņēmusi lēmumu slēgt Iepirkuma līgumu vai pārtraukt, izbeigt konkursu, neizvēloties nevienu no pretendentu iesniegtajiem piedāvājumiem, saskaņā ar Publisko iepirkumu likumā noteikto regulējumu.
	4. Ja pretendents, ar kuru Pasūtītājs pieņēmis lēmumu slēgt iepirkuma līgumu, ir personu apvienība, pretendentam ir pienākums 10 dienu laikā no brīža, kad iepirkuma rezultāts normatīvajos aktos noteiktajā kārtībā kļuvis neapstrīdams, reģistrēt personālsabiedrību normatīvajos aktos noteiktajā kārtībā.
	5. Ja Konkursa uzvarētājs bez attaisnojoša iemesla 10 (desmit) dienu laikā no dienas, kad lēmums par Līguma slēgšanas tiesību piešķiršanu stājies spēkā, atsakās slēgt Līgumu ar Pasūtītāju, vai Konkursa uzvarētājs atsauc savu piedāvājumu, Komisija izvēlas pretendentu, kurš piedāvājis nākamo viszemāko cenu. Pirms lēmuma pieņemšanas par Līguma slēgšanu ar nākamo pretendentu, kurš piedāvājis viszemāko cenu Pasūtītājs izvērtēs, vai tas nav uzskatāms par vienu tirgus dalībnieku kopā ar sākotnēji izraudzīto pretendentu, kurš attiecās slēgt Līgumu ar Pasūtītāju. Ja nepieciešams, Pasūtītājs pieprasīs no nākamā pretendenta apliecinājumu un pierādījumus, ka tas nav uzskatāms par vienu tirgus dalībnieku kopā ar sākotnēji izraudzīto Pretendentu.
	6. Ja nākamais pretendents, kurš piedāvājis viszemāko cenu, ir uzskatāms par vienu tirgus dalībnieku kopā ar sākotnēji izraudzīto pretendentu, vai nākamais pretendents atsakās slēgt Līgumu, Pasūtītājs pieņem lēmumu pārtraukt Konkursu, neizvēloties nevienu piedāvājumu.
	7. Iepirkuma līgums starp Pasūtītāju un konkursa uzvarētāju tiks noslēgts Publisko iepirkumu likuma 67.pantā noteiktajā kārtībā. Atklāta konkursa rezultātā Iepirkuma līgums tiks slēgts par pretendenta piedāvāto līgumcenu. Grozījumus Iepirkuma līgumā, izdara, ievērojot Publisko iepirkumu likuma [67.1](http://likumi.lv/doc.php?id=133536#p67.1) panta noteikumus.
	8. Saskaņā ar Publisko iepirkumu likuma 38.panta pirmo daļu Pasūtītājs var izbeigt iepirkuma procedūru, ja tai nav iesniegti piedāvājumi vai ja iesniegtie piedāvājumi neatbilst nolikuma noteiktajām prasībām vai pretendenti neatbilst izvirzītajām kvalifikācijas prasībām, savukārt saskaņā ar šī panta otro daļu Pasūtītājs var jebkurā brīdī pārtraukt iepirkuma procedūru, ja tam ir objektīvs pamatojums.
2. Pielikumu saraksts

Visi nolikuma pielikumi ir neatņemamas tā sastāvdaļas:

* 1. Pielikums Nr.1 - Pieteikuma vēstules forma;
	2. Pielikums Nr.2 – Tehniskā specifikācija – Tehniskais piedāvājums, Finanšu piedāvājums;
	3. Pielikums Nr.3 – nosacījumi Līgumam;
	4. Pielikums Nr.4 – Piesaistīto apakšuzņēmēju saraksts.

Pielikums Nr.1

 Nolikumam

ID Nr.: RTU-2015/85

**PIETEIKUMA VĒSTULES FORMA**

**Piezīme**: *Iepirkuma pretendentam jāaizpilda tukšās vietas šajā formā.*

Atklāts konkurss: „Aizdevuma nodrošinājums”, iepirkuma ID Nr.: RTU ‑ 2015/85

Kam: Rīgas Tehniskai universitātei

Saskaņā ar Iepirkuma nolikumu, mēs, apakšā parakstījušies, apstiprinām, ka piekrītam atklātā konkursa noteikumiem. Piedāvājam nodrošināt aizdevumu, saskaņā ar nolikuma prasībām.

1. Mēs pilnībā piekrītam atklātā konkursa nolikuma noteikumiem.
2. Mēs apstiprinām, ka visi pievienotie dokumenti veido šo piedāvājumu.
3. Mēs piekrītam, ka līgums stājas spēkā pēc abpusējas parakstīšanas ievērojot Tehniskajā specifikācijā notiektos līgumā ietveramos nosacījumus.
4. Mēs apliecinām, ka neesam ieinteresēti nevienā citā piedāvājumā, kas iesniegts šajā iepirkuma procedūrā.
5. Pretendentam ir pietiekami finanšu un tehniskie resursi pakalpojuma sniegšanai;
6. Informācija par pretendentu vai personu, kura pārstāv personu apvienību atklātā konkursā:
	1. Pretendenta nosaukums: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
	2. Reģistrēts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
	3. ar Nr. \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
	4. Juridiskā adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
	5. Biroja adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
	6. Kontaktpersona: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

(Vārds, uzvārds, amats)

* 1. Telefons:\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
	2. Fakss: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
	3. E-pasta adrese: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
	4. Nodokļu maksātāja reģistrācijas Nr.: \_\_\_\_\_\_\_\_\_\_\_\_\_\_\_\_\_\_\_
	5. Banka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
	6. Kods: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_
	7. Konts: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

*Ja pretendents ir personu apvienība (personu grupa) jānorāda:*

* + *persona, kura pārstāv personu apvienību atklātā konkursā: .*
	+ *katras personas atbildības apjoms: .*

APLIECINĀJUMI

Atbilstoši Publisko iepirkumu likuma 33.panta septītajai daļai apliecinu šādu šajā piedāvājumā iesniegto dokumentu atvasinājumu un/vai tulkojumu pareizību:

1) KOPIJA piedāvājuma \_\_\_ lpp., kopā \_\_\_\_ (skaits);

2) NORAKSTS piedāvājuma \_\_\_\_ lpp., kopā \_\_\_\_ (skaits);

3) IZRAKSTS piedāvājuma \_\_\_ lpp., kopā \_\_\_\_ (skaits);

2) TULKOJUMS piedāvājuma \_\_\_ lpp., kopā \_\_\_\_ (skaits).

Ar šo uzņemos pilnu atbildību par atklātam konkursam iesniegto dokumentu komplektāciju, tajos ietverto informāciju, noformējumu, atbilstību nolikuma prasībām. Sniegtā informācija un dati ir patiesi.

Paraksts: \_\_\_\_\_\_\_\_\_\_\_\_\_ Vārds, uzvārds: \_\_\_\_\_\_\_\_\_\_\_\_\_\_\_ Amats: \_\_\_\_\_\_\_\_\_\_\_\_\_\_

Pielikums Nr.2

 Nolikumam

ID Nr.: RTU-2015/85

**TEHNISKĀ SPECIFIKĀCIJA – TEHNISKAIS, FINANŠU PIEDĀVĀJUMS**

(Pasūtītāja Tehniskās specifikācija, Pretendenta Tehniskais piedāvājums)

**Atklātā konkursa „Aizdevuma nodrošinājums”,**

**ID Nr.: RTU ‑ 2015/85**

|  |  |  |
| --- | --- | --- |
| **Nr.p.k.** | **Tehniskā specifikācija** | **Pretendenta Tehniskais piedāvājums (apraksts)** |
| 1. | **Iepirkuma mērķis** |  |
| 1.1. | Eiropas Savienības struktūrfondu, grantu un citu finanšu instrumentu ietvaros tieši un netieši saistītā RTU ieguldītā līdzfinansējuma refinansēšanas un līdzfinansējuma saņemšanas nodrošināšana, infrastruktūras attīstībai, kā arī citām Rīgas Tehniskās universitātes vajadzībām. |  |
| 2. | **Aizdevuma piešķiršanas nosacījumi** |  |
| 2.1. | Plānotais aizdevums EUR 9 600 000 (deviņi miljoni seši simti tūkstoši *euro*).  |  |
| 2.2. | Minimālā aizdevuma daļa pie aizdevuma izmaksas nevar būt noteikta lielāka kā EUR 200 000 (divi simti tūkstoši *euro*) |  |
| 2.3. | **Plānotais līguma darbības termiņš**Līgums ir spēkā 5 (piecus) gadus no tā abpusēja parakstīšanas dienas. Pēc šajā punktā noteiktā termiņa notecējuma Pasūtītājs refinansēs aizdevuma atlikušo daļu pie aizdevēja, kuram tiks piešķirtas līguma slēgšanas tiesības saskaņā ar iepirkuma procedūras rezultātiem par atlikušās aizdevuma daļas refinansēšanu. Pasūtītājs patur tiesības samazināt izmantojamo aizdevuma limitu, kā arī tiesības pārtraukt aizdevuma izmantošanu pirms noteiktā aizdevuma līguma darbības termiņa. |  |
| 2.4. | **Plānotais kopējais aizdevuma termiņš:** 15 (piecpadsmit) gadi, skaitot no aizdevuma līguma spēkā stāšanās brīža, pamatsummu Pasūtītājs atmaksā sākot ar 25.mēnesi no aizdevuma līguma noslēgšanas dienas. |  |
| 3. | **Aizdevuma un norēķinu valūta**: EURO  |  |
| 3.1. | **mainīgā (bāzes) likme** ir 3 (trīs) mēnešu EURO EURIBOR procentu likme, kas izteikta gada procentos. Likmes maiņas periods noteikts no dienas, kad ir izsniegta aizdevuma pirmā daļa pēc katriem 3 (trīs) mēnešiem.  |  |
| 3.2. | **nemainīgā likme** ir bankas piedāvātās likmes fiksētā jeb nemainīgā daļa, kas izteikta gada procentos un noteikta par Aizdevuma izmantošanu. Pievienotai likmei ir jābūt fiksētai (nemainīgai) uz visu līguma periodu. |  |
| 4. | **Aizdevuma procentu likmes:**  |  |
| 4.1. | **Procentu maksājumi**: procentu maksājumi (procenti par aizdevuma lietošanu) plānoti 1 (vienu) reizi mēnesī ikmēneša procentu samaksas datumā, kas noteikts, sākot ar nākamo mēnesi pēc Aizdevuma pirmās daļas izsniegšanas datuma un tiks apmaksāts katra mēneša 10.datumā. |  |
| 4.2. | **Procentu un citi tamlīdzīgi maksājumi:** tiek aprēķināti pamatojoties uz faktisko dienu skaitu un 360 dienu gadu. |  |
| 5. | **Līgumsodi**: |  |
| 5.1. | Līgumsods par maksājuma termiņa kavējumu nevar pārsniegt 0,05% (piecas simtdaļas procenta) dienā no kavētās summas. Līgumsods ir ierobežots ar 10% (desmit procentiem) no kavētās maksājuma summas.Ja Pasūtītājs kavē līgumā noteiktos apmaksas termiņus, tad aizdevējs līgumsodu var piemērot no 6 (sestās) darba dienas pēc tam, kad aizdevējs rakstveidā par maksājuma kavējumu ir informējis Pasūtītāju.  |  |
| 5.2. | Ja Aizdevējs kavē Līguma noteikto aizdevuma vai aizdevuma daļas izmaksas termiņu, tad Aizdevējam noteikts līgumsods nevar būt lielāks kā 0,05% no laikā neizmaksātās summas par katru nokavēto dienu. Līgumsods ir ierobežots ar 10% (desmit procentiem) no neizmaksātās summas. |  |
| 5.3. | Aizdevējam ir tiesības vienpusēji izbeigt līgumu, ja Pasūtītājs kavē aizdevuma vai tā procentu atmaksu un līgumsods par šo maksājumu kavējumu pārsniedz 10% (desmit procenti) no kavētā maksājuma summas;  |  |
| 5.4. | **Komisija vai līgumsods par Aizdevuma samazināšanu un tās darbības pirmstermiņa izbeigšanu:** netiek noteikta.Aizdevējs nav tiesīgs Aizdevuma līgumā noteikt citas sankcijas. |  |
| 6. | **Aizdevuma nodrošinājums**  |  |
| 6.1. | Pasūtītājs nodrošinās Aizdevumu ar nekustamā īpašuma ķīlu, kur vērtība saskaņā ar sertificēta nekustamā īpašuma vērtētāja īpašuma tirgus vērtības vērtējumu būs 70% no nodrošināmās aizdevuma daļas vērtības. |  |
| **7.** | **Aizdevuma līguma projektā nevar būt ietverti šādi noteikumi** |  |
| * 1. pienākums uzturēt noteiktu līdzekļu daudzumu vai apgrozījumu caur pretendenta bankas kontiem;
	2. pienākums veikt citus ar aizdevumu nesaistītus darījumus ar pretendenta starpniecību vai izmantot ar aizdevumu nesaistītus pretendenta pakalpojumus;
	3. tiesības pretendentam vienpusēji mainīt fiksēto procentu likmi vai atteikt izsniegt kredīta daļu;
	4. komisijas maksa vai cits līdzīgs maksājums par aizdevuma refinansēšanu citā kredītiestādē, par ko Pasūtītājs veiks iepirkuma procedūru saskaņā ar nolikuma 1.8.6.punkta noteikumiem.
	5. atsauces uz cenrādi vai jebkuru citu informāciju vai maksām, kas netika norādītas piedāvājumā;
	6. nekustamā īpašuma ķīla ar ko tiek nodrošināta aizdevuma daļa nevar tikt pieprasīta pārvērtēšanai aizdevuma līguma darbības laikā. Aizdevējs nevar pieprasīt papildus nodrošinājumu.
	7. sankcijas par kredīta pilnu vai daļēju priekšlaicīgu atmaksu, papildus maksājumu piemērošanu, citi ierobežojumi, līgumsodi, sankcijas, kuri nav atrunāti nolikumā;
	8. tiesības kredītiestādei pieprasīt ātrāku kredīta atgriešanu;
	9. strīdu izskatīšanā piekritība jebkādai šķīrējtiesai.
 |  |
| 8. | **Aizdevuma līgumā tiek ietverti noteikumi** |  |
| * 1. Pasūtītājs 15 (piecpadsmit) darba dienu laikā pēc aizdevēja pieprasījuma sagatavo un iesniedz – bilanci, pārskatu par darbības finansiālajiem rādītājiem, naudas plūsmas pārskatu, revidenta atzinumu par gada pārskatu. Aizdevējs Tehniskās specifikācijas 8.1.punktā notiektos dokumentus pieprasa ne biežāk kā vienu reizi ceturksnī;
	2. pēc Aizdevēja pieprasījuma Pasūtītājs sagatavo un iesniedz atskaiti par aizdevuma izlietošanu. Aizdevējs Tehniskās specifikācijas 8.2.punktā noteiktos dokumentus pieprasa ne biežāk kā vienu reizi ceturksnī. Pēc atskaites iesniegšanas par aizdevuma izlietošanu, Aizdevējs atkārtoti nav tiesīgs Pasūtītājam pieprasīt atskaites iesniegšanu par attiecīgo aizdevumu vai tā daļu.
	3. Līgumsodi un citas sankcijas, atbilstoši nolikuma Pielikumā Nr.2 5.punktam;
	4. Tehniskās specifikācijas 7., 8.punktos noteiktie līguma nosacījumi ir būtiskie un tie nevar tikt grozīti;
	5. Jebkādu citu informāciju, kas apliecina tehniskā piedāvājuma un tajā iekļauto pakalpojumu atbilstību Tehniskās specifikācijas, Nolikuma un LR spēkā esošo normatīvo aktu prasībām.
 |  |
| **9.** | **Slēdzot ķīlas līgumu tajā jāietver šādi nosacījumi:** |  |
|  | * 1. Ar ķīlu nodrošinātais prasījums nevar pārsniegt 100% no aizdevuma daļas vērtības;
	2. Pasūtītājam ir tiesības pārvērtēt nekustamo īpašumu, ieķīlāt citu nekustamo īpašumu, dzēst esošo hipotēku, ievērojot Aizdevējam aizdevuma līgumā noteikto nodrošinājuma līmeni.
	3. Ķīlas devējam ir pienākums apdrošināt ieķīlāto nekustamo īpašumu jebkurā ES teritorijā reģistrētā apdrošināšanas kompānijā par summu, kas nav lielāka par ieķīlātā īpašuma atjaunošanas vērtību;
	4. Ķīlas ņēmējam ir tiesības piekļūt ieķīlātā īpašuma apskatei, īpašuma apskati rakstiski saskaņojot ar ieķīlātāju vismaz 5 darba dienas iepriekš;
	5. Pasūtītajam ir tiesības bez saskaņojuma ar ķīlas ņēmēju īpašumu iznomāt, izīrēt, remontēt, pārbūvēt, sadalīt utt, nemazinot īpašuma vērtību.
	6. Ķīlas līgumā nedrīkst būt šādi nosacījumi:
		1. Ķīlas ņēmējam tiek noteiktas tiesības ieķīlāto īpašumu pārdot par brīvu cenu labprātīgā izsolē, atsavināt vai pārņemt savā valdījumā;
		2. Ķīlas ņēmējam tiek noteiktas tiesības pašam apdrošināt ieķīlāto īpašumu vai piemērot sankcijas, ja Ķīlas devējs savlaicīgi nav iesniedzis apdrošināšanas polisi;
		3. Pienākums Ķīlas devējam atkārtoti novērtēt ieķīlāto īpašumu aizdevuma līguma darbības laikā;
		4. Ķīlas ņēmēja tiesības pieprasīt papildus nodrošinājumu, ja nekustamā īpašuma, ar ko tiek nodrošināts aizdevums, vērtība ir samazinājusies nekustamā īpašuma tirgus svārstību rezultātā;
		5. Nekustamajam īpašumam, ar ko tiek nodrošināts aizdevums zemesgrāmatā, nedrīkst būt citu aizliegumu vai atzīmju kā vien tās, kuras izriet no aizdevuma vai ķīlas līguma.
 |  |
| **10.** | Pretendents nedrīkst izvirzīt prasību par obligātu Pasūtītāja naudas līdzekļu apgrozījuma nodrošināšanu pretendenta kontos.  |  |
| **11.** | **Pasūtītājam ir tiesības** veikt aizdevuma pilnu vai daļēju priekšlaicīgu atmaksu bez līgumsoda un papildus maksājumu piemērošanas vai citiem ierobežojumiem, kā arī Pasūtītājs var neizmantot visu plānoto aizdevuma summu, lai atteiktos no neizsniegtās aizdevuma daļas izmantošanas, Pasūtītājs iesniedz rakstisku paziņojumu aizdevējam. |  |
| 12. | Pretendents savā piedāvājumā nevar paredzēt citas maksas, kā tikai tās, kas norādītas nolikuma Finanšu piedāvājumā (Pielikums Nr.2) |  |
| 13. | Pretendents piedāvājumā jāietver aizdevuma atmaksas nosacījumi, ievērojot nolikuma, t.sk. Tehniskās specifikācijas un Finanšu piedāvājuma nosacījumus. |  |
| 14. | Pretendenta piedāvājumā jāparedz Pasūtītāja tiesības, iepriekš rakstiski brīdinot kredītiestādi, atmaksāt aizdevumu vai tā daļu pirms Aizdevuma līguma noteiktā termiņa, Pasūtītājam nemaksājot par to līgumsodu kredītiestādei. |  |
| 15. | Cedēšana nav atļauta. |  |
| 16. | Finanšu ķīla nav piemērojama. |  |

Pilnvarotās personas paraksts:

Vārds, uzvārds:

Amats:

Sagatavots un parakstīts 2015.gada \_\_\_. \_\_\_\_\_\_\_\_\_\_\_\_\_

**FINANŠU PIEDĀVĀJUMS**

**Pieņēmumi un norādījumi finanšu piedāvājuma sagatavošanai:**

1. Aizdevuma izmantošanas uzsākšanas datums: no Līguma spēkā stāšanās dienas. Aizdevuma pieprasījumam Pasūtītājs iesniedz pieprasījumu.
2. Aizdevuma summa: EUR 9 600 000.
3. Plānotais aizdevuma izlietošanas periods: 18 (astoņpadsmit) mēneši, skaitot no aizdevuma līguma spēkā stāšanās dienas.
4. Aizdevuma summas atmaksa: tiek uzsākta pēc 24 mēnešiem no aizdevuma līguma spēkā stāšanās brīža. Pasūtītājs, pēc iepriekš minētā termiņa notecējuma, reizi mēnesī 10.datumā veic atmaksu 1/156 daļas apmērā no izsniegtās aizdevuma summas.
5. Aizdevuma procentu maksājumi par iepriekšējo periodu tiek aprēķināti 1 (vienu) reizi mēnesī uz 10.datumu. Puses Aizdevuma līguma slēgšanas procesā var vienoties par citu aizdevuma maksājuma aprēķināšanas datumu.
6. Pievienotā procentu likme – bankas piedāvātās likmes fiksētā jeb nemainīgā daļa, kas izteikta gada procentos un noteikta par aizdevuma izmantošanu. Pievienotai likmei ir fiksēta (nemainīga) uz visu līguma periodu.
7. Gatavojot finanšu piedāvājumu, nevienā pozīcijā pretendentam **nav jāiekļauj 3 mēnešu** (3M) mainīgā likme EURO EURIBOR.

**Finanšu piedāvājums**

|  |  |  |  |
| --- | --- | --- | --- |
| **Nr.p.k.** | **Maksājuma nosaukums** | **Maksājuma summa visam līguma darbības periodam – 5 gadiem (EURO)** | **Paskaidrojumi** |
|  | **Komisijas maksa par kredīta izsniegšanu**  |  |  |
|  | **Procentu likme par neizmantoto kredīta summu****Piedāvātā likme procentos:** **\_\_\_\_\_\_\_ %** |  | Aprēķina, pieņemot, ka Pasūtītājs aizdevuma summu EUR 9 600 000 izmanto 18 mēneša pēdējā dienā no aizdevuma līguma noslēgšanas dienas. |
|  | **Pievienotā procentu likme par izmantoto summu****Piedāvātā likme procentos:** **\_\_\_\_\_\_\_ %** |  | Aprēķina, pieņemot, ka Pasūtītājs aizdevuma summu EUR 9 600 000 izmanto 1.dienā pēc aizdevuma līguma noslēgšanas dienas. |
|  | **Citi maksājumi** |  | Jebkādas izmaksas, kas var rasties līguma laikā, piemēram, konta apkalpošana u. tml.Veido un aizpilda tik ailes, cik nepieciešams |
| **(..)** | **(..)** | **(..)** | **(..)** |
|  | **Piedāvājuma kopējā (nosacītā) cena *euro*** ***(bez PVN)*** |  |  |

Ja aizpildīta aile „Citi maksājumi”, tad Pretendentam norādīt:

1. maksājuma nosaukums:
2. maksājuma apmērs:
3. maksājums ir vienreizējs vai var tikt piemērots atkārtoti:
4. ja maksājums var tikt piemērots atkārtoti, tad norādīt apstākļus par to, kad noteiktais maksājums var tiks piemērots atkārtoti un kādā kārtībā.

*<Pretendenta nosaukums > <reģistrācijas numurs> <adrese>*

Apliecina, ka *<pretendenta nosaukums>* finanšu piedāvājums (cena) par **iepirkuma priekšmetu ir** EURO \_\_\_\_\_ bez PVN, *(<summa vārdiem>).*

Persona/as, kas koordinēs Pakalpojuma izpildi līguma darbības laikā \_\_\_\_\_\_\_\_\_\_\_\_\_\_\_\_\_\_\_

Pilnvarotās personas paraksts:

Vārds, uzvārds:

Amats:

Sagatavots un parakstīts 2015.gada \_\_\_. \_\_\_\_\_\_\_\_\_\_\_\_\_

Pielikums Nr.3

 Nolikumam

ID Nr.: RTU-2015/85

**Pretendents sagatavo un iesniedz savu līguma projektu, ievērojot Tehniskajā specifikācijā (Pielikums Nr.2) izvirzītās prasības.**

Pielikums Nr.4

nolikumam

ID Nr.: RTU-2015/85

**Piesaistīto apakšuzņēmēju saraksts**

|  |  |  |
| --- | --- | --- |
| **Apakšuzņēmēja nosaukums, reģ. Nr.**  | **Nododamo pakalpojumu vērtība no kopējās finanšu piedāvājuma summas** | **Nododamo pakalpojumu apraksts** |
|  |  |  |
|  |  |  |
|  |  |  |
|  |  |  |
|  |  |  |

Pilnvarotās personas paraksts

Parakstītāja vārds, uzvārds un amats: \_\_\_\_\_\_\_\_\_\_\_\_\_\_\_\_\_\_

Datums:\_\_\_\_\_\_\_\_\_\_\_\_